Author Topic: Metakeskustelu (Read 228817 times)\n« Reply #45 on: May 05, 2010, 11:23:50 »\nQuote from: Ngqiko Mpumlwana on May 05, 2010, 11:16:42\nSanasta sanaa Pakolaisavun ja rajat auki-liikkeen evankeliumeiden toistaminen sitten on keskustelua? "Ei ole laitonta ihmistä" eikä myöskään perusteetonta turvapaikanhakijaa. He eivät maksa mitään, koska valtio maksaa. Sekö on keskustelua?\nMinulla ei ole mitään tietoa kenenkään kirjoittamasta henkilökohtaisesta häirinnästä. En tiedä kuka sellaista tekee enkä tee sellaista itse. Tai no toki tiedän oikeuden kautta julkisuuteen tulleet jutut.\nSinun kirjoituksiesi lukeminen antaa kuvan täsmälleen päinvastaisesta asioidenlaidasta.\nItse asiassa minusta vähän tuntuu, että sinua ei sinänsä haittaa vaikka joku ei haluaisi tänne ainuttakaan pakolaista kunhan tekee sen jossain muualla kuin Homma-forumilla.\n« Reply #46 on: May 30, 2010, 10:30:23 »\nQuote from: Outo Lintu on May 02, 2010, 14:40:00\nse tuossa burkhassa lähinnä häiritsee kun toiseen ihmiseen ei saa katse kontaktia se tekee mielikuvan tuntemattomasta (pelottaa) ei tiedä kuka sie alla on tai millaisilla aikeilla, kaukaa haettu esimerkki kun kaksi burkhaan pukeutunutta räjäytti itsensä ihmisvilinässä.\nvoi verrata vaikka kommandopipoon vaikka burkhassa ei suoraan ole epämiellyttävää lautausta kuten kom pipolla\n« Last Edit: May 30, 2010, 10:32:45 by Dirre »\n« Reply #47 on: May 30, 2010, 12:14:30 »\nQuote from: Dirre on May 30, 2010, 10:30:23\nse tuossa burkhassa lähinnä häiritsee kun toiseen ihmiseen ei saa katse kontaktia...\nNo, missä voin nähdä kasvosi?\n« Reply #48 on: May 30, 2010, 13:34:36 »\nDirre, juuri tuonlaisia, rehellisiä avauksia, joissa kerrot mikä pelottaa ja miksi, kaipaamme. Et alkanut kuitenkaan syyttämään kaikkia muslimeja terroristeiksi, vaan kerroit oman ajatusketjusi. Tämä ei ole rasismia. Parhaaseen keskusteluun pääsisimme, jos voisit kesksutella jonkun burkhaan pukeutuneen kanssa kasvokkain.\nRasismia on se, että leimaa kaikki tiettyyn etniseen, uskonnolliseen jne. ryhmään kuuluvat lähtökohtaisesti huijareiksi, turvapaikkashoppailijoiksi, naistensilpojiksi, itsensä räjäyttelijöiksi jne.\n« Reply #49 on: May 30, 2010, 19:15:19 »\nse myös on huomattu jossain että burkhaa voi käyttää kilpenä, kuka turvamies ny jalokivi kaupassa rupee tutkimaan burkhaan pukeutunutta jos metallihälytin piippaa.\n2 olettane miestä ryöstivät burkha päällä pankin/postin, ja se burkha oli oleellinen juttu miten pääsivät turva järjestelyistä läpi\n« Reply #50 on: May 30, 2010, 19:29:51 »\nOlen muuten sitä mieltä, että ihmisten jotka eivät viitsi käyttää isoja alkukirjaimia lauseiden alussa, ei tarvitsisi kirjoittaa nettifoorumeille ollenkaan. Ircit ja muut pikaviestimet ovat asia erikseen. Tosin eipä se shiftin painaminen niissäkään vie yhtään sen enempää aikaa. Vink vink Dirre.\n« Reply #51 on: May 30, 2010, 20:25:57 »\nno ohan täälä pilkun nussijoita, pitäkää tunkkinne\n« Reply #52 on: May 30, 2010, 21:04:42 »\nQuote from: Dirre on May 30, 2010, 20:25:57\nKerro nyt kuitenkin, kun niin vastustat kasvotonta kommunikointia, että missä voin nähdä naamasi?\n« Reply #53 on: May 30, 2010, 23:09:10 »\nQuote from: Taha Islam on May 30, 2010, 21:04:42\n« Reply #54 on: May 31, 2010, 00:09:11 »\nMitä ilmeisimmin tässä täytyisi nyt jälleen kerran ryhtyä kasvattamaan ja ohjaamaan. (Pyydän siis muilta malttia Dirren suhteen.) Mahdat olla vielä kovin nuori? Ja burkha pelottaa hieman? Voin hieman tässä avata sinulle aihetta sen verran, ettemme me "suvikset" kuitenkaan tälläkään palstalla ole Suomeen burkha-käytäntöä ajamassa.\nEhdoton valtaosa muslimeista EI käytä burkhaa. Ehdoton valtaosa Suomessa asuvista muslimiMIEHISTÄ ei painosta vaimoaan käyttämään edes huivia, saati burkhaa. (Tästä saa olla eri mieltä, jos jollain on parempaa tietoa, kertokoot! Väitteeni perustuu mutu-tietoon. Olisi muuten kiinnostava aihe gradulle selvittä tätä, onkos täällä opiskelijoita...?)\nUsein huivin valitsevat vaimot itse. Suomessa huivipäätä halveksitaan yleisesti, huiviton on helpompi hyväksyä. Niin kauan kuin asian laita on tällainen, liittyy huiviin ja huivinkäyttöön jossain määrin "uskonnollisen marttyyrin" sädekehää. Huiviin pukeudutaan varsinkin, jos koetaan, että omia juuria on puolustettava ulkoa tulevaa halveksuntaa vastaan.\nOma kantani: huivista ei kannattaisi tehdä numeroa sen kummemmin kuin lävistyksitäkään.\nBurkha (kaapu, jonka alta silmät ainoastaan näkyvät verkon takaa) on asuste, joka ei ole alunperin kuulunut islamiin lainkaan, mutta on tullut muotiin (ja viime aikoin naisten pakkoasuksi) Afganistanissa talibanin myötä. Suomessa asuvat afgaanipakolaiset käyttävät varsin väljää jahiukset paljastavaa huivia -jos huivia lainkaan käyttävät.\nSomaliassa burkha ei liene käytössä lainkaan. (?)\n« Reply #55 on: May 31, 2010, 08:26:51 »\nQuote from: Dirre on May 30, 2010, 23:09:10\nBurkhan käyttäjän kasvot voi nähdä kotona.\nValituksesi muiden kasvottomasta kommunikoinnista on absurdia kun ottaa huomioon, että kommunikoit itsekin kasvottomasti.\n« Reply #56 on: May 31, 2010, 08:29:27 »\nQuote from: Warda on May 31, 2010, 00:09:11\nSuomessa huivipäätä halveksitaan yleisesti...\nOnko tästä jokin tutkimus?\nKänniörveltäjiä halveksitaan yleisesti, joten kännissä örveltämiseen ilmeisesti liittyy marttyyriuden tavoittelua...\n« Reply #57 on: May 31, 2010, 09:57:06 »\nNo, kun valtaosa muslimeistakin pitää burkhaa (naaman piilotusta) ihan mälsänä ja eikä sitä vaadi, he eivät varmaankaan vastusta kieltoa? Tottakai he kaikki kannattavat kieltoa, koska haluavat osoittaa, ettei islam sorra naisia vaan kyse on takaperoisesta paikalliskulttuurien tavasta, jota he eivät kannata.\nEhkä ei sillä nimellä. Siellä surullisen kuuluisassa Pasilassa kuitenkin nimenomaan somalinaisia olen nähnyt niin, että naama on piilossa. Varsinkin näin kesäkuumalla käy todella sääliksi noita naisia ja toivoisin, että he voisivat pukeutua kuten haluavat. Minusta se olisi ihan oikein vaikka lailla järjestää asia niin.\nSuomessakin kaikki naiset haluavat pukeutua eri tavoin, joten on syytä olettaa, että myös somalialaiset haluaisivat niin tehdä. Nyt heillä on vain se yksi malli valittavana, naamapeitolla tai ilman.\n« Reply #58 on: May 31, 2010, 10:19:57 »\nQuote from: Julmuri on May 31, 2010, 09:57:06\nVarsinkin näin kesäkuumalla käy todella sääliksi noita naisia ja toivoisin, että he voisivat pukeutua kuten haluavat. Minusta se olisi ihan oikein vaikka lailla järjestää asia niin.\nVoitko todistaa, että po. naiset eivät halua peittää naamaansa ja miten rajaat oman halun, sosiaalisen paineen ja pakottamisen?\nMinua käy sääliksi naiset, jotka joutuvat käyttämään korkokenkiä. Ne tekevät naisista liikuntarajoitteisia ja jopa vammauttavat pysyvästi pitkäaikaisella käytöllä. Kukaan ei voi olla niin tyhmä, että käyttää korkokenkiä omasta halustaan, ilman pakkoa tai sosiaalista painetta. Pitäisikö korkokengät kieltää lailla naisten suojelemiseksi?\n« Reply #59 on: May 31, 2010, 10:45:22 »\nQuote from: Taha Islam on May 31, 2010, 10:19:57\nAjatella. Ja monessa muslimimaassa otetussa kuvassa näkyy kuinka korkkarit on siellä Burkhan alla. Mitähän mahdat heistä ajatella?


Flac 3 eBook de Teuvo Virén - 9789523397620 | Rakuten Kobo\npar Teuvo Virén\nKaikki tietävät, mitä tapahtui kauan sitten kaukaisessa galaksissa. Harva kuitenkin tietää, mitä vielä kauempana tapahtui, lähempänä nykyaikaa. Puoli vuosituhatta kuolemansa jälkeen Throxxarin miehistö herää parannellussa aluksessa. Kaiken lisäksi muinaiset eivät olleetkaan tuhonneet oderiaaneja ja cal’lazeita, ja näiden yhteislaivasto on pian taistelussa Throxxaria vastaan. Väärinkäsityksen takia balvakit luuulevat darbien, elvaanien ja clutheriinien olevan yhteistyössä oderiaanien ja cal’lazeiden kanssa ja aloittavat sodan näitä vastaan. Hyökkäys Flacille vetää siihen asti puolueettomina pysytelleet flacellaanit entisten liittolaistensa rinnalle. Throxxarin kaappauksessa kuolleen Amacan persoonallisuus yhdistetään tekoälyyn. Lopputulos yllättää jopa työn tehneen Eáian. Käsitys muinaisten tuhosta osoittautuu sekin vääräksi. Kun joku kuolee, hän yleensä pysyy kuolleena. Balvakien teloitetun duomviraatin henkiinherääminen on alkusoittoa miljardien hengen vaatineelle tapahtumaketjulle.\nISBN : 9789523397620


Rekisteriseloste – Filantropia ry\nOrtodoksisen kirkon kansainvälinen diakonia ja lähetystyö Filantropia ry, Postiosoite: PL 236, 00101 Helsinki; Käyntiosoite: Asemamiehenkatu 4 B (8. krs), 00520 HELSINKI\nRiina Nguyen, riina.nguyen@ort.fi\nFilantropian jäsenrekisteri – oma rekisteri\nFilantropian asiakasrekisteri – oma rekisteri\nFilantropian uutiskirje – MailChimp-palvelu\nTietoja kerätään jäsenyyden vuoksi ja EU:n yleisen tietosuoja-asetuksen mukainen oikeusperuste henkilötietojen käsittelylle on henkilön suostumus ja rekisterinpitäjän oikeutettu etu (jäsenyys, lahjoittaja).\nFilantropia ry käsittelee henkilörekisterin sisältämiä henkilötietoja vain jäsenyyden tuottamisen edellyttämässä laajuudessa. Rekisteriin tallennettavia tietoja ovat jäsenen nimi ja yhteystiedot.\nJäsentiedot säilytetään kunkin voimassa olevan lain edellyttämän säilytysajan (mm. yhdistys- ja kirjanpitolaki). Muita jäsenten tietoja säilytetään, kunnes rekisteröity ne erikseen pyytää poistamaan tai ehtojen mukainen aikaraja käy umpeen.\nRekisteriin tallennettavat tiedot saadaan jäseniltä mm. www-lomakkeella lähetetyistä viesteistä, kirjeitse, sähköpostitse, puhelimitse, sosiaalisen median palvelujen kautta, asiakastapaamisista ja muista tilanteista, joissa asiakas luovuttaa tietojaan.\nFilantropia ry ei luovuta tietoa kaupalliseen käyttöön eikä säilytä tietoa tai luovuta EU/ETA:n ulkopuolelle.


Kevättä kohti - Pilviraitti - sisustusblogi\nunelmoiden 1. helmikuuta 2016 klo 21.08\nIhailin juuri tuota tulppaanien nuupahtanaisuutta. Kauniin näköiset ja tuovat ihanaa väriä/keväistä ilmettä teidän olkkariin.\nPilviraitti 5. helmikuuta 2016 klo 18.28\nNe on kyllä ihan hauskat näinkin. :)\nPauliina Pitkänen 1. helmikuuta 2016 klo 21.19\nIhanat kuvat! Minä myös sain heti sisustuskärpäsen pureman, kun valo alkoi lisääntymään. Mielessä pyörii jos jonkinlaista muutosta, katsotaan mikä niistä toteutetaan :)\nSama täällä! Itseni tuntien ehkä vain murto-osa pääsee toteutukseen, mutta ehkä jotain kuitenkin. :)\nMarttilan tilan Jonna 1. helmikuuta 2016 klo 21.30\nArvaa mitä... Roudasin torstaina hoitopöydän pois meidän työhuoneesta.:D Ja työhuoneen hyllyt pursuaa papereita, joihin on vedetty yksi viiva vesiväreillä, muovailuvahaa, pumpulipuikkoja yms yms. Niin ja on siellä ne meidän aikuisten kansiotkin.\nTää valon lisääntyminen saa aina kyllä sisustus ja raivaus innon kasvamaan!\nPilviraitti 5. helmikuuta 2016 klo 18.29\nTotta, nyt haluaisi vaan siivota ja sisustaa! :D\nMrs Sinn 2. helmikuuta 2016 klo 8.27\nTuntuu, että jokaisessa kodissa vain pitää olla huone tai nurkka, johon sullotaan kaikkea jonninjoutavaa ;) Vaikka ne nurkat niin itseänikin ahdistaa, niin niin vain huomaan uuden pian syntyneen, kun entinen on karistettu nahoista ;)\nTsemppiä siivoukseen, ja kevätaurinko on kyllä niin parasta <3\nPilviraitti 5. helmikuuta 2016 klo 18.30\nHehe, mäkin uskon samaa. :) Meillä on kuitenkin nyt tuolla vintillä niin ruhtinaallisesti säilytystilaa, niin ainakin teoriassa noista nurkkien romuläjistä pitäisi päästä eroon. Enää vaan se toteutus uupuu. :D\nS.H - HOUSEkoti 2. helmikuuta 2016 klo 9.16\nIhanat tulppaanit ja jotenkin omalla tavallaan niin herkänkauniit kun hieman nuupahtaneet. Kaunista teillä :)\nPilviraitti 5. helmikuuta 2016 klo 18.31\nTotta, ovat herkän näköisiä. Kiitos! :)


Kaustisella Kanadaa ja kansansoittimia - MTVuutiset.fi\nKaustisella Kanadaa ja kansansoittimia\nJulkaistu 10.05.2004 11:51 (Päivitetty 04.06.2004 08:32 )\nKaustisen kansanmusiikkijuhlilla esitellään tänä kesänä erityisesti kanadalaista kansanmusiikkia. Toinen teema juhlilla ovat vanhat kansanomaiset soittimet. Kaustinen soi 10.-18. heinäkuuta 37. kerran.\nKanadan kansanmusiikki on hyvin monikulttuurista, sillä maassa arvostetaan alkuperäiskansojen ja maahan muualta muuttaneiden kulttuuria. Niinpä kanadalainen musiikki Kaustisellakin vaihtelee inuiittimusiikista kanadanvietnamilaiseen ja kanadanintialaiseen.\nKaikkiaan maasta saapuu kahdeksan esiintyjäryhmää. Yksi esiintyjistä on tanssiva viulisti April Verch yhtyeineen. Nuoren naisen ohjelmisto vaihtelee Ottawan laakson ja Quebecin alueen kansanmusiikista Verchin omiin sävellyksiin ja tyylikirjo old time -viulismista western swingiin ja viulujazziin. Muita kanadalaisvieraita ovat muun muassa Woodland cree -intiaaninaisten laulutrio Asani, kanadanvietnamilainen multi-instrumentalistiduo Khac Chi sekä kanadanbrasilialainen musiikkihumoristi Celso Machado.\nTanssin ja viulun taitaa myös ruotsalainen Magnus Samuelsson, joka saapuu juhlille Fomp-yhtyeineen. Muualta maailmasta tulee muun muassa tangoyhtye Argentiinasta ja Andalusiasta Espanjasta kansantanssiryhmä.\nPerhepäivänä eli tiistaina suuressa lastenkonsertissa nähdään Näppäripelimannien ja Kaustisten nuorimpien tanssijoiden ohella Sorin Sirkuksen esitys. Viimeisenä lauantaina illalla Festivaaliareenalla mennään maailman ympäri 80 minuutissa lauluyhtye Rajattoman, Trio Töykeiden, Pekka Kuusiston ja Zarkus Poussan siivittämänä. Viihdemusiikkia juhlilla tarjoavat Jorma Kääriäinen ja Agents, Jari Sillanpää ja Meiju Suvas yhtyeineen.\nKansansoitinmuseoon on puolestaan koottu uusi ja laajennettu suomalaisten kansansoittimien perusnäyttely. Museossa järjestetään päivittäin useita akustisia konsertteja, joissa esiintyjät ovat vanhojen soittimien parhaita taitajia niin Suomesta kuin muualta. Kansansoitinteeman pääkonsertti on juhlien ensimmäisenä sunnuntaina Kaustinen-salissa, jossa kuullaan uusia sävellyksiä vanhoille soittimille.


Ympäristönsuojelu | Vaasa\nYmpäristönsuojeluun kuuluu sekä luontoarvoista, että ihmisen elinympäristön terveellisyydestä, turvallisuudesta ja viihtyisyydestä huolehtiminen. Ilman, vesistöjen ja maaperän tila vaikuttaa paitsi luontoympäristöön, myös monin tavoin ihmisen hyvinvointiin.\nYmpäristöosasto valvoo yhdessä ELY-keskuksen kanssa ihmistoiminnasta ympäristöön aiheutuvaa kuormitusta, kuten ravinnepäästöjä vesiin ja savukaasupäästöjä ilmaan. Kaupungin ilman sekä merialueen ja Kyrönjoen veden tilaa seurataan säännöllisesti. Suurimpien kuormittajien, kuten teollisuuslaitosten, jätevedenpuhdistamoiden ja suurten tuotantoeläintilojen ympäristökuormitusta rajoitetaan ympäristölupamenettelyllä.\nKeskeinen ympäristönsuojelua ohjaava laki on ympäristönsuojelulaki. Vaasan kaupungin ympäristönsuojeluviranomaisena toimii rakennus- ja ympäristölautakunta.\nEräistä toiminnoista tulee ympäristönsuojelulain mukaan tehdä lupahakemus kunnan ympäristönsuojeluviranomaiselle.\nYmpäristöluvanvaraisia toimintoja ovat muun muassa kalliomurskaamo, suurehkot tuotantoeläintilat ja ammattimainen jätteiden käsittely. Luettelo ympäristöluvan varaisista toiminnoista on ympäristönsuojelulain liitteessä 1.\nRekisteröinnin varaisia toimintoja ovat pääsääntöisesti polttoaineiden jakeluasemat, 1-50 MW:n tehoiset energiantuotantolaitokset sekä asfalttiasemat, eräät liuotinaineita käyttävät laitokset sekä betoniasemat ja betonituotetehtaat. Luettelo rekisteröitävistä toiminnoista on ympäristönsuojelulain liitteessä 2.\nMaa-ainesten, kuten kallion, soran tai mullan ottamiselle kaupallista tarkoitusta varten tarvitaan maa-aineslain mukainen lupa.\nEräistä toiminnoista tulee ympäristönsuojelulain mukaan tehdä lupahakemus tai ilmoitus kunnan ympäristönsuojeluviranomaiselle.\nIlmoituksen varaisia ovat muun muassa suuret sahalaitokset, öljyjen ja kemikaalien varastointi, osa elintarviketeollisuudesta ja tuotantoeläinsuojista sekä pienet luotiaseiden ampumaradat. Luettelo ilmoituksen varaisista toiminnoista on ympäristönsuojelulain liitteessä 4.\nAmmattimainen jätteiden keräys on ilmoituksenvaraista jätelain 100 §:n mukaan. Myös jätteitä ammattimaisesti kuljettavan tulee ilmoittautua ELY-keskuksen ylläpitämään jätehuoltorekisteriin.\nLannan tilapäisestä varastoinnista (patteroinnista) ennen sen levitystä peltoon tulee tehdä nitraattiasetuksen mukainen ilmoitus.\nilmoitus tilapäisestä melusta ja tärinästä (sähköinen lomake), lue lisää Ympäristö.fi\nYmpäristönsuojelulain mukaiset ilmoitukset jatkuvasta toiminnasta\nYmpäristönsuojelulain mukaiset ilmoitukset kertaluonteisesta toiminnasta\nYmpäristönsuojelun valvonta- ja kuormitustietolomakkeet\nselvitys rakennusjätteen käsittelystä ja purkutyön jätehuollosta (sähköinen lomake)\nYmpäristötoimen johtaja , Ympäristötoimi


Limit vs No-limit | KasinoKeidas.com\nPäälle päin katsottuna fixed limit Hold’em ja no-limit Hold’em näyttävät lähes täysin samoilta peleiltä, mutta niissä on erilaiset panostusrakenteet. Mikään ei kuitenkaan voisi olla kauempana totuudesta, nimittäin näiden pelien vertaaminen on sama kuin vertaisi tiedettä taiteeseen, kaksi aivan eri asiaa.\nFixed limit on peli jota voisi hyvin verrata tieteeseen koska se on erittäin järjestelmällinen peli. Fixed limit-peleissä suurin osa rahasta tulee tiukalla pelityylillä pelaamisesta ja heikompien pelaajien heikkouksien hyödyntämisestä, kun he pelaavat liian monta kättä ja liian passiivisesti. Fixed limit on joskus enemmän panosten säästämisestä kun olet vastustajaa jäljessä kuin panosten tekemistä kun olet edellä.\nNo-limit on enemmän taidetta. On olemassa tusinoittain pokerioppaita jotka auttavat lukijaa vaihtamaan limit-peleistä no-limit-peleihän, mutta jotkut eivät yksinkertaisesti onnistu siirtyessään. No-limitissä parhaat pelaajat osaavat manipuloida vastustajiaan ja päästä heidän päänsä sisälle pakottaakseen heidät luovuttamaan ja houkutellakseen maksuja.\nNo-limit-peleissä pelaaja voi olla voittaja pelaamalla todella tiukalla tyylillä tai löysällä tyylillä koska vastustajilta voi voittaa koko stackin yhdellä panostuskierroksella, kun taas löysää peliä on yleensä vaikea ja ei niin tuottoisa pelata fixed limitissä, plus sinulla täytyy lähes aina olla paras käsi voittaaksesi potin, koska suuri prosenttiosuus käsistä menee showdowniin. Hyvät no-limit-pelaajat ovat yleensä todella hyviä käsien lukijoita ja adaptoivat tilanteisiin toden teolla, sekä pystyvät vaihtamaan tyylejä samantien, kun taas fixed limitissä nämä taidot eivät ole niin tärkeitä. Tämä on yksi syistä miksi mixed-peleissä on nykyään enemmän pelaajia.\nVaikka voit ottaa mukaasi joitakin fixed limitissä tarvittavia taitoje no-limit-peleihin ja päinvastoin, limit-pelin pelaaminen no-limit-tyylillä on todellinen katastrofin resepti. Vain parhaat pelaajat pystyvät ikinä pelaamaan molempaa peliä menestyksekkäästi.\nOppia pelaaminen Texas Hold’em poker täällä.


Uusiutuva energia valtaa alaa pientalojen lämmityksessä | Tieto&trendit\nEtusivu > Artikkelit > 2018 > Uusiutuva energia valtaa alaa pientalojen lämmityksessä\nUusiutuva energia valtaa alaa pientalojen lämmityksessä\nTuoreen kyselytutkimuksen mukaan pientalojen öljylämmitys on jo selvästi vähäisempää ja maalämpö yleisempää kuin mitä rakennuskantarekisterin tiedot kertovat. Tämä käy ilmi pientalojen lämmitysenergiaa kartoittaneesta selvityksestä, joka toteutettiin Luken ja Tilastokeskuksen yhteisprojektina.\nIlmastopolitiikan tavoitteena on pienentää hiilidioksidipäästöjä tukemalla siirtymistä fossiilisista uusiutuviin lämmönlähteisiin. Pientaloissa tämä tarkoittaa ennen kaikkea siirtymistä pois öljylämmityksestä. Muutos tapahtuu uudisrakentamisen ja korjausrakentamisen kautta.\nKorjausrakentamisen merkitys on viime vuosina kasvanut. Koko lämmitysjärjestelmän kattavia remontteja tehdään pientaloissa vuosittain noin 14 000. Uusia pientaloja rakennetaan nykyisin reilu 7 000 vuodessa, kun vielä kymmenen vuotta sitten uusia pientaloja valmistui vuosittain reilu 15 000.\nRakennuskantarekisteri sisältää tiedot paitsi Suomen koko rakennuskannasta, myös lämmitystavoista. Tiedot kerätään rakennusvaiheessa sekä sellaisten remonttien yhteydessä, jotka vaativat rakennusluvan. Kuten kuviosta 1 käy ilmi, uusien omakotitalojen tavallisimmat lämmitystavat ovat jo useamman vuoden olleet maalämpö ja sähkö. Öljylämmityksen osuus on ollut laskeva.\nKuvio 1. Pääasiallinen lämmitysaine valmistuneissa omakotitalohankkeissa, osuus hankkeista\nLähde: Rakennus- ja asuntotuotanto, Tilastokeskus\nTieto lämmitystavan muutoksista ei yleensä kirjaudu rekisteriin, koska muutos vaatii enimmillään toimenpideluvan. Asumisen energia -tilastoa varten Tilastokeskus onkin selvittänyt lämmitystapoja otantaan perustuvin kyselytutkimuksin esimerkiksi asuntojen ja omakotitalojen korjausrakentaminen kyselyssä. Se koskee vain omistusasuntoja.\nNäiden kyselytutkimusten mukaan öljylämmityksen osuus on pienentynyt ja maalämmön osuus kasvanut selvästi nopeammin kuin mitä rakennuskantarekisterin sisältämän tiedon perusteella voidaan päätellä.\nUusi kyselytutkimus osoittaa maalämmön yleistyneen pientaloissa\nYksi asumisen energia -tilaston lähteistä on Luonnonvarakeskuksen (Luke) noin kymmenen vuoden välein toteuttama otantatutkimus pientalojen polttopuun käytöstä. Tutkimuksen tullessa ajankohtaiseksi sitä päätettiin laajentaa kattamaan kaikki lämmitysenergian lähteet pientaloissa. Polttopuun käyttöä koskevat tulokset on julkistettu ja aineiston keruu ja menetelmät kuvattu Luken verkkosivuilla (19.6.2018).\nYksi tutkimuksen tavoitteista oli verrata rekisterissä olevaa lämmitystapaa vastaajan antamaan lämmitystapaan. Taulukosta 1 käy ilmi eri lämmitysmuotojen yleisyys vastaajien ja rekisterin mukaan.\nTaulukko 1. Pientalojen päälämmönlähteet vastaajan ja rakennuskantarekisterin mukaan\nlämpö Vastaajat 10 % 8 % 8 % 12 % 4 %\nRekisteri 5 % 1 % 1 % 2 % 1 %\nSähkö Vastaajat 44 % 41 % 38 % 19 % 42 %\nRekisteri 44 % 43 % 33 % 21 % 24 %\nPuu Vastaajat 21 % 12 % 1 % 57 % 45 %\nRekisteri 20 % 12 % 1 % 58 % 73 %\nlämpö Vastaajat 7 % 22 % 47 % 0 % 3 %\nRekisteri 6 % 16 % 46 % 0 % 0 %\nÖljy Vastaajat 16 % 16 % 6 % 10 % 3 %\nRekisteri 24 % 27 % 18 % 17 % 2 %\nMuu Vastaajat 1 % 1 % 1 % 1 % 1 %\nRekisteri 1 % 1 % 1 % 1 % 1 %\nLähde: Pientalojen lämmitysenergian käyttö 2016/2017, Luke ja Tilastokeskus.\nMikä on pientalo?\nPientaloihin luetaan tutkimuksessa maatilojen asuinrakennukset, erilliset pientalot, pari- ja rivitalot sekä vapaa-ajan asuinrakennukset. Suurin ryhmä on omakotitalot, joita on lähes miljoona. Vapaa-ajan asuinrakennuksia on reilu puoli miljoonaa. Rivitaloasuntoja on noin 400 000 ja paritaloasuntoja noin 140 000. Maatiloja on noin 44 000.\nÖljylämmitys on vastaajien mukaan selvästi vähäisempää ja maalämpö vuorostaan yleisempää kuin mitä rekisteritiedot kertovat. Erot toistuvat kaikissa rakennustyypeissä. Sähkön, puun ja kaukolämmön osalta erot rekisteritietojen ja vastaajien antamien tietojen välillä ovat selvästi pienempiä.\nKaukolämmön osuus on kasvussa ja sähkön laskussa. Poikkeuksen muodostavat vapaa-ajan asunnot, joiden lämmityksessä sähkön merkitys päälämmönlähteenä on kasvanut ja puun pienentynyt.\nPäälämmityslähteen rinnalla käytetään usein myös uusiutuvia energialähteitä. Näistä perinteisin on puu. Lisälämmönlähteenä käytetään myös erilaisia lämpöpumppuja, joista yleisin on ilmalämpöpumppu. Lähes joka kolmannessa omakotitalossa ja joka viidennessä vapaa-ajan asunnossa on ilmalämpöpumppu. Aurinkokeräin tuottaa lämpöä vain yhdessä sadasta pientalosta.\nJoka kymmenellä kesämökillä aurinkopaneeli\nArviolta 65 000 pientaloa tuottaa aurinkopaneeleilla sähköä. Näistä valtaosa, noin 80 prosenttia, on kesämökkejä. Joka kymmenellä kesämökillä on aurinkopaneeli, kun omakotitaloista aurinkopaneeleja on yhdellä sadasta.\nKesämökeillä aurinkopaneelit ovat pääsääntöisesti pieniä – mediaanilla mitattu keskiteho on 125 VA . Tällainen teho riittää valaistukseen ja tietokoneiden ja kännyköiden akkujen lataukseen. Kesämökeillä sähkön tarve on usein vähäinen, 5–15 prosenttia tavallisen kerrostaloasunnon vuotuisesta sähkönkäytöstä, ja käyttö ajoittuu kesään. Tällöin aurinkopaneeli on vaihtoehto sähköliittymälle. Kesämökkien aurinkopaneeleista vain neljä prosenttia on kytketty sähköverkkoon.\nOmakotitaloissa aurinkopaneelien keskimääräinen teho on noin 3 750 VA, mikä olosuhteista riippuen tuottaa noin 2500–3000 kWh sähköä vuodessa. Omakotitalojen aurinkopaneeleista 62 prosenttia on kytketty sähköverkkoon. Tuuligeneraattori on vain parissa pientalossa tuhannesta.\nPientalojen lämmitysenergiaa kartoittanut selvitys on Luken ja Tilastokeskuksen yhteisprojekti, jota ovat virastojen lisäksi rahoittaneet maa- ja metsätalousministeriö, ympäristöministeriö, työ- ja elinkeinoministeriö sekä Energiavirasto.\nKirjoittaja on yliaktuaari Tilastokeskuksen energia- ja ympäristötilastoissa ja vastaa asumisen energia -tilastosta.\nBlogi 2.5.2022 Virve Rouhiainen\nKivihiilen ja turpeen hinnan tilastoinnissa jatkoaika – Venäjän hyökkäys Ukrainaan muutti kysyntätilanteen\nBlogi 17.2.2022 Heidi Pirtonen\nYhdyskuntajätteen määrä yhä kasvussa – EU-vertailussa Suomi jää kauas kärjestä\nArtikkeli 16.2.2022 Miia Huomo, Otto Kannisto\nMuutot kerrostaloista pientaloihin yleistyneet koronavuosina\nBlogi 29.9.2021 Heidi Pirtonen\nTietoisuus ruokahävikistä on osa kestävää kehitystä – kolmasosa kertyy kotitalouksista\nArtikkeli 25.5.2021 Kalle Laukkanen, Paula Paavilainen, Elina Vuorio\nBlogi 19.5.2021 Tiina Karppinen, Heidi Pirtonen\nKunnat voivat vauhdittaa kiertotaloutta, mutta avuksi tarvitaan alueellista tietoa\nArtikkeli 10.5.2021 Mika Ronkainen\nKesämökkien laskentatapa muuttuu – näin uusi rakennusluokitus vaikuttaa rakennusten ja asuinolojen tilastoihin\nBlogi 15.4.2021 Sami Hautakangas\nMassasukupuutto kotisohvalla haastaa omaa suhtautumista\nBlogi 2.4.2020 Juuso Peltola\nPalvelualat pelastavat maailman – ja vielä vähin päästöin\nBlogi 18.3.2020 Maija Metsä\nKorona pakottaa koululaiset etäoppiin – tilastojulistekisan voittajat kannustavat posterin tekoon\nArtikkeli 19.12.2018 Sami Hautakangas\nBiotaloutta vai cleantechiä? Vai molempia? – Mittareilla kiinni kärkihankkeisiin\nArtikkeli 11.12.2018 Jose Lahtinen\nUudet pientalot yhä pienempiä ja kaupunkikeskusten tuntumassa\nArtikkeli 15.10.2018 Juha Nurmela\nKotitalouksien aiheuttamat päästöt ovat laskusuunnassa\nBlogi 26.1.2017 Leo Kolttola\nVoiko vihreää kasvua vauhdittaa?\nArtikkeli 6.4.2016 Mari Heikkinen, Ilmo Mäenpää, Ari Nissinen, Marja Salo\nKulutuksen hiilijalanjäljen seurantaa tarvitaan


Ruusufinni - Rosacea - GreenDeal⎮Luonnonkosmetiikkaa ja ekopesuaineita\nEtusivu Luonnonkosmetiikka Ihotyypit ja ihonhoidon haasteet Ruusufinni - Rosacea\nHoida ruusufinniä luonnonkosmetiikalla\nRuusufinni on yleinen, krooninen ihosairaus, jota esiintyy kasvoissa ja silmissä ja toisinaan muillakin alueilla. Se alkaa tavallisimmin 30–60-vuotiaana ja tyypillisiä oireita ovat punoitus, näppylät ja laajentuvat verisuonet, jotka aiheuttavat punoitusta ja kuumotusta kasvoilla. Iho voi myös tuntua kuivalta ja se reagoi erityisesti lämpötilavaihteluihin ja auringon UV-säteilyyn.\nTähän kategoriaan olemme koonneet rosacea-ihon hoitotuotteet luonnonkosmetiikkavalikoimastamme. Täsmäsuosituksemme on Nourish London Probiotic Multi-Mineral Repair mask kasvonaamio, joka sisältää probioottisia mineraaleja – magnesiumia, rautaa ja sinkkiä, jotka voivat todella auttaa tasapainottamaan ihon mikrobiomia ja hillitsemään ruusufinnin oireita.\nLämpötilavaihteluilta suojautumiseen esimerkiksi saunan ja pakkaspäivän ulkoilun ajaksi suosittelemme kasvobalsameita. Auringon UV-säteiltä on helppo suojautua ympäri vuoden Dhyvanan aurinkovoiteilla.\nMikäli haluat lisätietoja tuotteistamme ruusufinnin hoidossa, niin olethan yhteydessä palvelevaan asiakaspalveluumme.\nMerkki Avril BYBI Beauty Dhyvana Eubiona Laponie of Scandinavia Lavera Lepo Luonkos Moi Forest Nourish London Pure=Beauty Skin & Tonic Weleda\nSertifiointi BDIH COSMOS Cruelty Free Ecocert EkoTakuu (tm) Leaping Bunny NaTrue Soil Association Soil association cosmos natural Soil association cosmos organic\nLepo Sensitive huulivoide


LIIKUNTAPALVELUT VUOKRAA ESPOO METRO AREENAN KAUKALON SEUROJEN KÄYTTÖÖN | Espoon kaupunki - Esbo stad\nLIIKUNTAPALVELUT VUOKRAA ESPOO METRO AREENAN KAUKALON SEUROJEN KÄYTTÖÖN\n30.5.2018 15:23:43 EEST | Espoon kaupunki - Esbo stad\nEspoon kaupungin liikuntapalvelut vuokraa Metro Areenan kaukalon espoolaisten urheiluseurojen käyttöön. Lisäksi liikuntapalvelut järjestää Metro Areenalla yleisöluisteluita.\nEspoossa on valtava jääpula ja Matinkylän Jääurheilukeskuksen valmistuminen on viivästynyt eikä valmistumisajankohta ole selvinnyt. Espoolaiset jääurheiluseurat ovat joutuneet hakemaan vakituisia jäävuoroja mm. Helsingistä, Karjaalta ja Lohjalta. Metro Areenan kaukalon vuokraaminen helpottaa espoolaisten seurojen tilannetta.\n”Heikot jääajat synnyttävät jääurheiluseurojen keskinäisiä erimielisyyksiä. Jääpula on aiheuttanut myös tarpeetonta pendelöintiä koko Uudenmaan alueella eikä ratkaisu ole kestävän kehityksen mukaista. Myös jääurheiluseurojen menestys on alkanut heiketä ja se puolestaan ohjaa espoolaisia nuoria lähinnä helsinkiläisiin seuroihin.”, kertoo liikunta- ja nuorisojohtaja Martti Merra.\nTaitoluisteluseurojen näytökset ovat myös vaarassa siirtyä helsinkiläisiin jäähalleihin. Seurat tarvitsevat tapahtumien järjestämiseen aina kaupungin tukea eikä sellaista ole erikseen talousarvioon varattu. Metro Areena on taitoluistelun suosion kasvun myötä ainoa mahdollinen näytösten ja kilpailujen pitopaikka Espoossa. Näytökset vastaavat joukkueurheilun turnaustapahtumia. Ratkaisu edesauttaa myös muiden urheilu- ja yleisötapahtumien järjestämistä. Esimerkiksi tässä kuussa sovittiin naisten jääkiekon MM-kisojen järjestämisestä Espoossa 4-14.4.2019.\nLiikunta- ja nuorisojohtaja Martti Merra, puh. 043 824 9586, martti.merra@espoo.fi\nespoon jääurheiluliikunta- ja nuorisopalvelutliikuntapalvelutMetro Areena


Verkkosivujen saavutettavuuden testaaminen - Näkövammaisten liitto ry\nEtusivu / Saavutettavuus ja esteettömyys / Saavutettavuus verkossa ja mobiililaitteissa / Verkkosivujen saavutettavuuden testaaminen\nTehokkain tapa edistää palvelujen saavutettavuutta ja helppokäyttöisyyttä on huomioida näihin vaikuttavat tekijät jo palvelun suunnittelu- ja toteutusvaiheessa.\nAsiantuntijoiden mukaan verkkosisältöjen teknisen toteutuksen saavutettavuutta määrittävä WCAG-standardi kattaa noin puolet kaikista saavutettavuuteen liittyvistä ongelmista. Erilaisten koneellisten työkalujen avulla tavoitetaan keskimäärin 15-20 prosenttia kaikista puutteista. Siksi pelkkä koneellinen sivujen läpikäynti ei riitä takaamaan palvelun saavutettavuutta, vaikka erilaisten työkalujen avulla voidaan helposti tunnistaa selkeitä ja tyypillisiä puutteita palvelun teknisessä toteutuksessa.\nYhdistämällä kehitysprosessin aikaiseen testaukseen sekä saavutettavuuden testaustyökalujen käytön että manuaalisen läpikäynnin voidaan havaita useita ongelmia, joiden korjaaminen julkaisuvaiheessa on vaikeaa tai mahdotonta.\nErilaisten työkalujen avulla voidaan selvittää lähinnä verkkopalvelun tekniseen toteutukseen liittyviä puutteita. Yleisesti nämä testausrobotit vertaavat sivun lähdekoodia WCAG-esteettömyysstandardin vaatimuksiin ja raportoivat havaitut poikkeamat.\nLisäksi tarjolla on työkaluja tekstien ja taustavärien välisen kontrastin tarkistamiseen sekä värisokeuteen liittyvien ongelmallisten väriyhdistelmien käyttöön.\nTeknisen toteutuksen testaustyökaluja\nKanadan liittovaltion kehittämä testaustyökalu vertaa lähdekoodia WCAG-esteettömyysstandardiin ja raportoi havaitut poikkeamat ja puutteet. Työkaluun voi joko syöttää julkisen verkko-osoitteen tai liittää HTML-koodia, jolloin sitä voi käyttää myös kehitysvaiheessa olevien sivujen koodin arviointiin.\nAchecker, linkki avautuu uuteen ikkunaan\nFirefox- ja Chrome-selaimille on saatavilla Wave-laajennus, jonka avulla voi tutkia selaimeen ladatun web-sivun saavutettavuuteen liittyviä ongelmia. Pelkkää lähdekoodia tarkastelevaan robottiin verrattuna Wave-laajennuksen avulla voi selvittää esimerkiksi erilaisten dynaamisten sisältöjen ja toiminnallisuuksien saavutettavuutta.\nFirefox-selaimen laajennus, linkki avautuu uuteen ikkunaan\nChrome-selaimen laajennus, linkki avautuu uuteen ikkunaan\nKontrastien ja värimääritysten tarkistus\nVerkossa on runsaasti työkaluja, joilla voi tarkistaa tekstien ja taustavärien riittävän kontrastin. Näitä ovat esimerkiksi:\nVision Australian kehittämällä Color Contrast Analyser –sovelluksella voi arvioida tekstien ja taustavärien välistä kontrastia myös esimerkiksi näyttökuvista tai visuaalisista suunnitelmakuvista. Lisäksi sovellus tarkistaa, aiheutuuko väriyhdistelmästä värisokeuteen liittyviä ongelmia.\nVerkkopalvelun koneellisen tarkistuksen lisäksi erityisesti erilaiset vuorovaikutteiset toiminnot tulee käydä läpi manuaalisesti. Testaus on hyvä suorittaa käyttämällä sekä pelkkää näppäimistöä että jotain ruudunlukuohjelmaa.\nTestaus ilman hiirtä\nKäyttämällä palvelua ilman hiirtä voi tarkistaa, ovatko kaikki toiminnallisuudet saavutettavissa näppäimistöllä. Samalla voi selvittää, onko sivustolla käytettävä WCAG-standardin vaatimusten mukainen näkyvä fokus riittävä eli pystyykö käyttäjä havaitsemaan koko ajan, mikä käyttöliittymän elementti kulloinkin on kohdistettuna.\nRuudunlukuohjelma on apuväline, joka kertoo käyttäjälle puheena ruudulla visuaalisesti esitettävää informaatiota. Käyttämällä ruudunlukuohjelmaa voi varmistaa, että kaikista käyttöliittymän ja sisällön elementeistä välittyy tarpeellinen tieto käyttäjälle.\nRuudunlukuohjelmalla verkkosivuja testattaessa tulee ymmärtää näkövammaisen käyttökokemus, jossa henkilöllä ei sivulle tullessaan muodostu kerralla yleiskäsitystä sivun rakenteesta tai sisällöstä. Vaikutelma syntyy vähitellen sivulla liikkuessa, missä tärkeänä osana on muun muassa sivun oikea rakenne.\nRuudunlukuohjelman käyttö eroaa tavanomaisesta sivujen käytöstä näppäimistöllä siten, että sivulla liikutaan yleensä nuolinäppäimien ja erilaisten pikanäppäimien avulla. Nuoli alas- ja nuoli ylös –näppäimet siirtävät ruudunlukijan kohdistusta seuraavaan tai edelliseen elementtiin mukaan lukien sivun tekstisisällöt, jotka ohitetaan liikuttaessa sivulla sarkainnäppäimellä.\nWindows järjestelmässä testaukseen voi käyttää ilmaista NVDA-ruudunlukuohjelmaa. MacOS- ja iOS-järjestelmissä on valmiina Voiceover-ruudunlukuohjelma, jonka voi ottaa käyttöön Käyttöapu-asetusten kautta.\nLisätietoja verkkosivujen testaamisesta ruudunlukuohjelman avulla voi Webaimin verkkosivulla, linkki avautuu uuteen ikkunaan\nMahdollisuus muuttaa sivuston leipätekstin ja otsikoiden kokoa selaimen asetusten avulla voi olla merkittävä apu monille lievemmistä näköongelmista kärsiville. Myös WCAG-standardin vaatimuksiin kuuluu mahdollisuus mukauttaa tekstin kokoa aina 200 prosenttiin asti ilman erityisiä apuvälineitä.\nMahdollisuus muuttaa tekstin kokoa on helppo tarkistaa esimerkiksi Internet Explorer –selaimella valitsemalla Näytä-valikosta Tekstin koko ja verrata tekstin kokoa suurimmalla ja pienimmällä asetuksella. Referenssinä voi käyttää esimerkiksi Googlen hakukoneen tulossivua, jolla tekstin koko on muutettavissa asianmukaisesti.\nHuomioitavaa on, että tekstin koon muuttamisella ei tarkoiteta samaa kuin selaimen koko näkymän zoomaaminen esimerkiksi näppäinyhdistelmällä Ctrl ja +, jolloin myös graafisten elementtien koko kasvaa.\nTekstin koon suurentaminen tai pienentäminen ei saa myöskään tehdä sivun asettelusta tai rakenteesta vaikeaa ymmärtää, vaan asettelun tulee mukautua tekstin koon muutoksiin.\nPalvelun teknisen toteutuksen testauksen lisäksi tulee arvioida sen kognitiivista saavutettavuutta eli helppokäyttöisyyttä. Tässä arvioinnissa tarkastellaan muun muassa toiminnallisuuksien ja sisällön määrää yksittäisellä sivulla, käyttöliittymän ymmärrettävyyttä, visuaalisen suunnittelun selkeyttä ja tekstisisältöjen selkeyttä.\nArviointiin voi käyttää Kehitysvammaliiton laatimaa heuristiikkaa sähköisten palvelujen kognitiivisesta saavutettavuudesta, joka sijaitsee osoitteessa http://papunet.net/saavutettavuus/tiedostot.


Vetcare Biotiini - Vetcare\nTurkin, ihon ja kynsien hyvinvoinnin tueksi\nYksi tabletti sisältää: L-metioniini 40 mg, sinkkisitraatti 48 mg (respond Zn 15 mg), biotiini 5 mg, mikrokiteinen selluloosa 204 mg, magnesiumstearaatti 3 mg. Lisäaineet: magnesiumstearaatti. Ravintoaineet: raakakuitu 66,5%, raakavalkuainen 8,8%, tuhka 6,4%, natrium 0,011%.\nTäydennysrehu turkin, ihon ja kynsien hyvinvoinnin tueksi koiralle ja kissalle. Sisältää runsaasti biotiinia, metioniini-aminohappoa ja sinkkiä. Soveltuu erityisesti käytettäväksi karvanvaihdon yhteydessä tai näyttelyihin valmistauduttaessa sekä kaikille iho- ja karvaongelmaisille.\nKoirille 1 tabletti/10 kg päivässä. Pienille koiraroduille annetaan 1 tabletti päivässä. Kissoille ½ tablettia päivässä. Tabletti voidaan annostella suoraan eläimen suuhun tai sekoittaa ruokaan.\nVetcare E-vitamiini - Vetcare Biotiini -esite Jälleenmyyjät\nKissan voisi ajatella olevan helppohoitoinen ja jopa itse itsestään huolehtiva eläin. Hoitoa kuitenkin tarvitaan monellakin tapaa. Aiemminkin esitelty kissakaksikko Albus ja Wilma ovat tyytyväisiä ensiluokkaiseen hoitoonsa ja toivovat, että...


Sidosryhmäkysely 2018 - Karvi.fi\nKarvi teetti syksyllä 2018 sidosryhmäkyselyn keskeisimpien sidosryhmiensä parissa. Kyselyn kohderyhmään kuului varhaiskasvatuksen, opetuksen ja koulutuksen järjestäjiä, korkeakouluja, opetushallinnon edustajia, yhteiskunnallisia toimijoita, opetuksen ja kasvatuksen parissa työskentelevien järjestöjen sekä työelämätoimijoiden ja -järjestöjen edustajia.\nKyselyssä selvitettiin mm. miten eri sidosryhmät kokevat yhteistyön Karvin kanssa ja millaista tietoa he toivovat Karvin tuottavan. Lisäksi kyselyllä kartoitettiin sidosryhmäyhteistyön ja -viestinnän onnistumista sekä Karvin mainetta eri sidosryhmien parissa.\nKarvin toiminta oli valtaosalle vastaajista tuttua ja yhteistyöhön Karvin kanssa oltiin tyytyväisiä. Vastaajat kertoivat hyödyntävänsä aktiivisesti Karvin tuottamaa tietoa. Parannusta toivottuun arviointien kuormittavuuteen ja tulosten viestintään.\nKyselyn tuloksia hyödynnetään Karvin toiminnan kehittämisessä. Karvissa tullaan panostamaan erityisesti arviointien tiedonkeruiden kuormittavuuden vähentämiseen sekä viestinnän kehittämiseen.\nTutustu sidosryhmäkyselyn tuloksiin täällä (pdf).


Hävikki-battlen voitot Oulunsaloon ja Helsinkiin - kilpailun taso yllätti tuomariston | Ruokatieto Yhdistys\nEtusivu / Ajassa / Tiedotteet / HÄVIKKI-BATTLEN VOITOT OULUNSALOON JA HELSINKIIN - KILPAILUN TASO YLLÄTTI TUOMARISTON\nHävikki-battlessa yläkoulun valinnaisen kotitalouden oppilaat kilpailevat siitä, kuka valmistaa kauppojen hävikistä näyttävimmät kahden ruokalajin annokset. Kilpailun voittivat Oulunsalon Pitkäkankaan koulun kasit sekä Helsingin ranskalais-suomalaisen koulun ysit. Haaste opettaa nuorille arjen taitoja.\nHävikki-battle tutustuttaa oppilaat ruokahävikkiin käytännönläheisesti: oppitunnilla nuoret ideoivat ja toteuttavat kahden ruokalajin aterioita ruokakaupan lahjoittamista hävikkiraaka-aineista. Tavoitteena on paitsi oppia keinoja ruokahävikin vähentämiseen myös soveltamaan ruoanvalmistustaitoja. Samalla haaste herättää pohtimaan, kuinka paljon työtä ruoan tuottaminen edellyttää ja miten nuori voi itse osoittaa arvostavansa ruokaa.\nInstagram-kuvakisan taso yllättyi tuomariston\nHävikki-battlen kuvakisassa tuomaristo valitsee Instagramiin postatuista hävikkiruoka-annoskuvista näyttävimmät annokset. Palkintoja myönnetään kahdessa kategoriassa: näyttävin pääruoka ja jälkiruoka.\nTänä vuonna kuvakisaan osallistuttiin yli 450 korkeatasoisella kuvapostauksella. Kilpailua tuomaroi ruoka-alan ammattilaisista koostuva asiantuntijajoukko, johon kuuluvat toiminnanjohtaja Tarkko Nuutinen Kotitalousopettajien liitosta, sisällöntuottaja ja projektipäällikkö Elina Ylitervo Carrot Kitchen –sovelluksesta sekä viestinnän asiantuntija Emma Pihkala Ruokatiedosta.\n- Olin iloisesti yllättynyt kilpailun kovasta tasosta. Annokset olivat kekseliäitä ja viimeisteltyjä. Harmittaa, ettei ruokia päässyt maistamaan, sillä niin monet annoksista oli todella herkullisen näköisiä ja kauniin lopputuloksen eteen oli nähty paljon vaivaa, kertoo Elina Ylitervo Carrot Kitchen -sovelluksesta.\nRavintolatasoisia annoksia hävikkiruoasta\nTuomaristo kruunasi näyttävimmäksi pääruoaksi Helsingin ranskalais-suomalaisen koulun 9.-luokkalaisten toteuttaman annoksen. Annos koostuu lohesta, bataatista, hollandaisekastikkeesta ja ruohosipulista.\n- Helsingin ranskalais-suomalaisen koulun 9.-luokkalaiset olivat tehneet pienien oivalluksin ja elementein hävikkiaineksista ravintolatasoisen pääruoka-annoksen. Annosta laittaessa oli myös muistettu, kuinka ruoka saadaan ajatuksella aseteltua vielä herkullisemmaksi, kuvaa Tarkko Nuutinen Kotitalousopettajien liitosta.\nNäyttävimmän jälkiruoan valmistivat Oulunsalon Pitkäkankaan koulun 8.-luokkalaisista koostuva kolmikko, jotka osallistuivat kisaan kerrosjälkiruokakuvalla.\n- Kuva on äärimmäisen näyttävä niin ruoan, asettelun kuin värimaailmankin puolesta. Tämä jälkiruoka on myös hyvä osoitus siitä, kuinka jääkaapin sisällöstä voi saada aikaan mitä houkuttelevampia jälkiruoka-annoksia, toteaa Emma Pihkala Ruokatiedosta.\nNäyttävimmät annokset valmistaneet oppilaat palkitaan ruokakauppalahjakortein.\noppilaat innostuivat haasteesta\nKoulut ovat jo vuosia pitäneet haastetta mielekkäänä tapana tutustua ruokahävikkiin. Haaste on kerännyt myönteistä palautetta niin opettajilta kuin oppilailtakin.\n- Täytyy kyllä sanoa koko ryhmästä, että he ottivat haasteen vastaan niin innostuneesti, että yllätyin! Tunnelma oli korkealla koko tunnin ajan ja kaikki panostivat esillepanoon, kertoo Pitkäkankaan koulun kotitalousopettaja Taina Tiri.\nKouluympäristö on turvallinen paikka kokeilla rohkeitakin ratkaisuja hävikin pienentämiseksi. Oppitunnilla koetut onnistumiset kasvattavat nuoren itsevarmuutta toimia jatkossakin soveltaen ja omiin aisteihin luottaen. Hävikki-battle toimii näin myös keinona kannustaa nuoria kohti kestävämpää elämäntapaa.\nMotivan ideoima opetuskokonaisuus, joka on suunnattu yläkoulujen valinnaisille kotitaloustunneille. Syksyllä 2021 kilpailuun osallistui yli 11 000 oppilasta ympäri Suomen. Kilpailu on järjestetty vuodesta 2017 alkaen. Vuonna 2019 kilpailu palkittiin EMBLA Nordic Food Awards -palkinnolla. Oppimateriaali on vapaasti käytettävissä Saa Syödä -sivustolla.\nNoora Laukkanen (Kuvat voitokkaista annoksista saatavissa pyydettäessä.)\np. +358 44 236 0039


Tampere Jorma Virtanen 25.4.2004\nViipurin linna symboloi suomalaisille Karjalan kipeää menetystä.\nEuroopan parlamentin suurin ryhmä, Euroopan kansanpuolueen ja Euroopan demokraattien EPP-ED -ryhmä hyväksyi puoluekokouksessaan Brysselissä helmikuussa julkilausuman, jossa tuomitaan totalitaristen kommunistihallintojen rikokset. Siinä rinnastetaan kommunismin rikokset natsismin rikoksiin sekä todetaan, että kaikkien totalitaaristen järjestelmien uhrit ovat samanarvoisia.\nEPP-ED haluaa, että kommunismin rikosten tuomitsemisen ohella Euroopan unioni perustaa eurooppalaisen tutkimus- ja dokumentaatiokeskuksen tiedon keräämiseksi kommunismin rikoksista, nimeää muistopäivän totalitaarisen kommunismin uhreille sekä perustaa heidän muistoaan vaalivan museon.\nViron parlametti Riigikogu tuomitsi Viron miehityshallinnon ja sen väkivaltaorganisaatiot rikoksiksi Viron kansaa vastaan 18. heinäkuuta 2002. Latvian parlamentti Saeima julisti 11. maaliskuuta 2004 kommunismin rikolliseksi aatteeksi.\nViron pääministeri Juhan Parts vaati kommunismin tuomitsemista rikokseksi ihmiskuntaa vastaan tavatessaan äskettäin Italian presidentin Carlo Ciampin. Parts on lähettänyt EU-maiden, Norjan, Sveitsin, Yhdysvaltain sekä Venäjän johtajille kirjeen, jossa hän pyytää heidän tukeaan totalitaaristen hallitusjärjestelmien tuomitsemiseksi.\nBaltian maiden parlamenttien yhteistyöelin, Baltian yleiskokous päätti viime joulukuussa pyytää Euroopan neuvoston parlamentaarisen yleiskokouksen tukea neuvostovallan rikosten tutkimiseksi ja niiden tuomitsemiseksi kansainvälisellä tasolla.\nMikäli kommunismin rikosten selvittäminen nousee Euroopan parlamentin asialistalle, on tärkeää, että Suomen edustajat ymmärtävät Neuvostoliiton hyökkäyksen Suomeen marraskuussa 1939 sekä Karjalan anastamisen totalitaarisen kommunismin rikokseksi.\nKarjalan kysymys -seminaarissa huhtikuussa emeritusprofessori, kansleri Kauko Sipponen toivoi, ettei Karjalan kysymys jäisi läntisessä Euroopassa tiedotuksen mustaksi aukoksi, vaan että sitä esitettäisiin mahdollisimman objektiivisesti myös suomalaisten kannalta. Hän kehotti harkitsemaan, olisiko esimerkiksi Euroopan parlamentti sopivassa yhteydessä asialle sopiva foorumi.


Verhot eteen, kyttääjä vaanii | Turun ylioppilaslehti\nVerhot eteen, kyttääjä vaanii\nErään määritelmän mukaan kyttääjät "ovat tunnollisia kansalaisia, jotka valvovat vapaa-aikanaan kerrostalossa naapuriensa elämää ja taloyhtiön järjestystä". Valvova silmä ja kuuleva korva ei silti aina tunnu turvallisuustekijältä. Ajatuskin valvovasta naapurista häiritsee yksityisyyttä.\nYlioppilaskylässä on rakennettu pienkerrostaloja vieri viereen, ikkuna ikkunan eteen. Kaupunginosassa, joka koostuu pitkälle opiskelijoista, luulisi löytyvän oiva kasvualusta naapurikyttäykselle. Ja mikä jottei! Seinille virtsataan, bassot mouruavat ja autot pysäköidään miten sattuu, kertovat anonyymit havainnoitsijat Ylioppilaskylän liikkeistä Kyttääjät.net-verkkosivuilla.\nHumoristinen nettisivu toimi vilkkaasti 2000-luvun ensimmäisen puoliskon ajan, kunnes kommentointi tyrehtyi loppukesästä 2005 "resurssien puuttuessa".\nSaitin voimavarana oli toiminut ennen kaikkea kasvoton kansalaisaktivismi. Täällä ei puhuttu nimellä ja naamalla, mutta sitäkin suoremmin nimimerkin takaa.\nKyttääjät eivät tarvitse verkkosivua jatkaakseen paheksuvia puheitaan opiskelijakylässä. Huutia saavat ohuiden seinien takana elämöivät vaihtarit ja hetekan jousia kuluttavat pariskunnat. Ja tietenkin kaikki, jotka eivät tajua vetää verhoja ikkunan eteen:\n"Kerran meikkasin rauhassa kotona peilin äärellä. Yhtäkkiä huomasin, että peilistä heijastui vastapäisen kämpän asukas. Hän oli alasti ja masturboi peilin edessä. Kieltäydyin traumatisoitumasta tästä. Sen sijaan pyysin yhden kaverin kanssa katsomaan tämän pojan pervoiluja", kertoo kyttäystä vahingossa harrastanut entinen Ylioppilaskylän asukas.\nSuomen lain mukaan kyttäämisen tulee olla ilmeisen häiritsevää ennen kuin siitä voi tehdä rikosilmoituksen.\nKotirauhan rikkomisen kriteereihin kuuluvat muun muassa turvallisuuden uhkaaminen ja toisen kotiin tunkeutuminen, ei niinkään anonyymi ikkunasta toiseen tiirailu. Uteliaisuus ei vielä toistaiseksi ole kuolemansynti.